

КОНКУРС ЗА ГРАНТОВИ

**АКАДЕМСКИ СТИПЕНДИИ ЗА ГРАЃАНСКО ОПШТЕСТВО 2018 – 2019**

**ПРОГРАМА ЗА СТИПЕНДИРАЊЕ НА ФОНДАЦИИТЕ ОТВОРЕНО ОПШТЕСТВО**

**РОК ЗА АПЛИЦИРАЊЕ: 31.03.2018**

**„Академските стипендии за граѓанското општество - АСГО“ (Civil Society Scholar Awards - CSSA)** ја поддржуваат **меѓународната академска мобилност**, со цел на студентите на докторски студии и факултетскиот кадар да им овозможат пристап до ресурсите кои го поткрепуваат социјално ангажираното и критичко истражување во нивните родни земји или региони.

Во Фондациите Отворено општество ние веруваме во покренување и решавање на контроверзни прашања и поддршка на смели, иновативни решенија, насочени кон суштинските причини и кои ја унапредуваат систематската промена. Исто така, веруваме во поттикнувањето на критичката дебата и во почитувањето на различните мислења. Универзитетите играат клучна улога во постигнувањето на овие цели и се витален дел од граѓанското општество.

Стипендистите се избираат врз база на своите истакнати придонеси во истражувањето или други ангажмани во локалните заедници, во отворањето и проширувањето на дебатите за предизвикувачките/горливите општествени прашања, како и во јакнењето на критичките истражувања и академските мрежи во рамки на своите научни полиња.

**УСЛОВИ ЗА ПРИЈАВУВАЊЕ:**

Стипендиите се отворени за следнава академска популација:

* **Студенти на докторски студии** од соодветните научни полиња на акредитирани универзитети во или надвор од својата родна земја; или
* **Членови на факултетски кадар** кои работат со полно работно време (мора да поседуваат **најмалку диплома од магистерски студии**) и кои предаваат на универзитети во својата родна земја;

Кои се **граѓани** на: Авганистан, Албанија, Ангола, Азербејџан, Белорусија, Босна и Херцеговина, Камбоџа, Демократска Република Конго, Република Конго, Египет, Екваторска Гвинеја, Еритреја, Етиопија, Гвинеја, Хаити, Косово, Лаос, Либија, Македонија, Молдавија, Монголија, Мјанмар/Бурма, Непал, Палестина, Папуа Нова Гвинеја, Србија, Судан, Јужен Судан, Сирија, Свазиленд, Таџикистан, Тунис, Туркменистан, Узбекистан или Јемен.

Кандидатите кои имаат статус на постојан жител или двојно државјанство од Австралија, Канада, Европска Унија, Нов Зеланд, Нордиските земји или САД **нема да бидат земени предвид.**

**СООДВЕТНИ АКАДЕМСКИ ОБЛАСТИ:**

Прифатлива е која било област во рамките на **општествените и хуманистичките науки**, но особено оние поврзани со: *право, правда и владеење; одржлив развој и менаџмент на природни ресурси; економски права и јакнење на сиромашните; јавно здравство, социјална работа и општествен развој; закони и политики на новите медиуми; инклузивно образование; пост–конфликтни студии; човекови права.*

Програмата не дискриминира според возраста, расата, бојата на кожата, полот, религиската определба, сексуалната ориентација, промена на пол, попреченост, бременост и мајчинство или брак и/или граѓанско партнерство.

НЕ можат да аплицираат студентите или членовите на факултетскиот кадар кои се во моментот запишани на магистерски студии.

**ПОДДРЖАНИ АКТИВНОСТИ ПО ДОБИЕН ГРАНТ:**

АСГО поддржува **краткотрајни, меѓународни академски проекти**, како што се: теренска работа (прибирање податоци); истражувачки посети на библиотеки, архиви или универзитети; развој на предмети, курсеви и наставни програми; меѓународни соработки во истражувањата кои ќе доведат до рецензирана публикација.

Барањата за финансиска поддршка во школарината и хонорарите од првата година ќе бидат разгледувани врз база на јасно демонстрираната потреба од страна на студентите на докторски студии, кои стекнале право на упис на универзитетите надвор од својата родна земја.

* **Времетраење на проектот**: 2 – 12 месеци;
* **Датуми за реализација**: 1 септември 2018 – 31 август 2019; Проектите во САД можат да бидат финансирани само ако започнат по 1 Февруари 2019
* **Максимален износ на стипендијата**: 15 000 долари.

**Несоодветните** академски области вклучуваат: бизнис администрација; обуки за менаџирање; компјутерски науки; финансии/банкарство; маркетинг; инженерство; природни науки (физика, биологија, хемија итн.); математика; медицински науки; предавање и подучување англиски јазик како странски.

Силно ги охрабруваме кандидатите да ги проверат барањата за виза на земјата–домаќин (вклучувајќи го минималното ниво на финансирање кое се бара) пред да аплицираат на програмата. Конкурсот на АСГО се базира исклучиво врз заслуги. Селекцијата ќе се изврши врз база на докажан академски успех и јасна и оправдана потреба за патување во странство со цел завршување на истражувачкиот проект, како и релевантноста на проектот за развојот на отвореното општество во родната земја на кандидатот

За повеќе критериуми и услови за пријавување, ве молиме да ги консултирате деталните документи: **Насоки** и **Најчесто поставувани прашања**, достапни овде:

<https://www.opensocietyfoundations.org/grants/civil-society-scholar-awards>

ОНЛАЈН АПЛИКАЦИЈА:

Сите кандидати се охрабруваат да аплицираат онлајн. Посетете го [онлајн формуларот](https://scholarshipprograms.submittable.com/submit/d1839659-8287-4990-a53e-c859e44ba877/civil-society-scholar-awards-2018-2019) за пријавување, потоа следете ги инструкциите.

АПЛИКАЦИЈА ВО ПЕЧАТЕНА ВЕРЗИЈА

Апликациите во печатена верзија можат да се најдат во делот “Download files”Преземи на страната погоре. Повеќе инструкции за тоа како да ja поднесете апликацијата се вклучени во Насоките.

Целосните апликации се доставуваат најдоцна **до 31 март 2018 година.**